Miles de valencianes i valencians han participat en les manifestacions convocades per Intersindical Valenciana, FSES, CSI-F, UGT i CCOO contra el baliafament dels recursos públics, contra el Decret-Llei de la Generalitat Valenciana que rebaixa el salari dels personal del sector públic i contra la disminució de les partides destinades als serveis públics.
En Castelló més de 2.500 persones s'han concentrat en un aeroport que no funciona i que no cap utilitat social. Un aeroport inútil que no ha servit per crear ocupació ni riquesa en les comaques del Nord del País Valencià. Les persones concentrades han tallat l'autovia davant de l'actitud de les forces de seguretat que han intentat dificultar la manifestació.
En Alacant més de 400 cotxes, unes 3.000 persones, han posat en evidència la inutilitat social de la Ciutat de la Llum que no ha servit per generar una industria cultural vinculada al sector audiovisual valencià.
En Benidorm més de 3.000 persones han posat l'accent en el baliafament de diners públics i de les caixes d'estalvis valencianes, especialment de la CAM, que han invertit diners per assegurar beneficis privats, fonalmentalment immobiliaris, que s'han generat al voltant del parc temàtic.
Finalment, en València unes 11.000 persones s'han manifestat des de l'Àgora, una obra inacabada sense cap utilitat més enllà de quatre partits de tennis, fins el port de València que simbolitza la megalomania de la senyora Rita Barberà i de l'ex-president Francisco Camps en pagar una quantitat desmesurada per la llicència de la Fòrmula I.
Per Intersindical Valenciana, l'èxit de les manifestacions es deu al gran malestar de la ciutadania valenciana envers una politica basada en els "saraos" i el desviament dels diners públics per tal que quatre amics obtinguen grans beneficis a costa del diners que paguen totes les valencianes i valencians. 
Mentrestant, el govern valencià posa mà a la butxaca de més de 140.000 persones que treballen en el sector públic i es redueixen les partides pressupostàries destinades a la sanitat, educació, serveis socials, dependència... Per tot açò, des de la Intersindical Valenciana es demana la dimissió immediata del conseller José Manuel Vela i la derogació del Decret-Llei 1/2012 que rebaixa els salaris del personal del sector públic.
Per acabar, Intersindical Valenciana critica el desplegament policial que va tindre lloc, ahir, a la Universitat Miguel Hernández d'Elx, exigeix que la delegada del govern en la Comunitat Valenciana informe del cost que va tindre i demana que ho pague de la seua butxaca Francisco Camps ja que és inadmissible que es gasten els diners públics per tal que una persona llegesca la seua tesi en una universitat. L'acte era privat, d'un ciutadà més, i ha suposat una despesa important, més de cinquanta dotacions policials, que hem pagat totes les valencianes i valencians. Aquest fet n'és una mostra de la utilització personal i partidista dels recursos públics per la qual cosa els seus serveis jurídics estudiaran la possibilitat de interposar una demanda contra la delegada del govern per malbaratament de recursos públics.

